
PLANA DJELOVANJA CIVILNE ZAŠTITE ZA PODRUČJE GRADA OSIJEKA

Na temelju članka 17. stavka 3. podstavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) izvršno tijelo jedinice lokalne samouprave donosi plan djelovanja civilne zaštite. 


Sukladno članku 1. stavku 2. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 66/21)(u daljnjem tekstu: Pravilnik) plan djelovanja civilne zaštite jedan je od planskih dokumenata u području civilne zaštite.


Člankom 3. stavkom 1. i 4. Pravilnika planski dokumenti u području civilne zaštite izrađuju se na temelju procjene rizika od velikih nesreća jedinica lokalne samouprave te na temelju odredbi Pravilnika i drugih relevantnih propisa i dokumenata i planovi djelovanja sustava civilne zaštite izrađuju se isključivo za potrebe djelovanja kapaciteta sustava civilne zaštite za slučaj izvanrednih događaja/prijetnji iz kategorije neprihvatljivih i toleriranih rizika ili, u izuzetnim slučajevima, prihvatljivih rizika.

Gradsko vijeće Grada Osijeka donijelo je Procjenu rizika od velikih nesreća za područje Grada Osijeka (Službeni glasnik Grada Osijeka br. 25/25).

Gradonačelnik je donio Plan djelovanja civilne zaštite za područje grada Osijeka (Službeni glasnik Grada Osijeka br. 3/19) koji nije u skladu sa gore navedenom Procjenom.

 
Plan djelovanja civilne zaštite za područje grada Osijeka potrebno je uskladiti sa navedenom Procjenom, odnosno potrebno je donijeti novi plan djelovanja civilne zaštite.
Temeljem članka 54. Pravilnika svi nositelji izrade planskih dokumenata u civilnoj zaštiti dužni su u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.

